ועדת הכספים, כנסת 18, פרוטוקול מספר 230, 2009-12-09 10:30

משה גפני: מספר פניה לוועדה 420 – משרד הביטחון.

משה גפני: לפני שאתה מסביר – יש לי שאלה.

משה גפני: אנחנו דנו על העברה של 3 מיליארד שקל לתקציב הביטחון, אישרנו והוגשה בקשה לרביזיה על ידי מספר חברי כנסת.

יאיר אידר: הרפרנט של ביטחון לא נמצא פה, כרגע.

שלי יחימוביץ': אז בואו לא נאשר.

משה גפני: מי נמצא כאן בכיר, מהאוצר?

משה גפני: אני אשאל ואולי תענו לי: אנחנו אישרנו על חודו של קול את תקציב הביטחון, 3 מיליארד שקל.

משה גפני: הוגשה מייד בקשה לרביזיה.

משה גפני: מספר חברי כנסת רצו שמשרד הביטחון ידבר אתנו.

משה גפני: בין היתר, גם יושב ראש הקואליציה.

משה גפני: נכון לרגע זה, אף אחד ממשרד הביטחון לא דיבר עם אף אחד.

משה גפני: בעיניי זה היה קצת לפלא משום שדיברו אתי כמה אנשים ממערכת הביטחון ואמרו שיש חשיבות רבה באישור התקציב הזה, יש בזה גם דחיפות.

משה גפני: אני הצבעתי בעד, חשבתי שצריך לאשר את זה, עם כל ההשגות שיש לנו בעניין.

משה גפני: ולא מדברים בכלל, כאילו אין בעיה.

משה גפני: מתברר שמשרד הביטחון עושה פשוט שימוש בכסף הזה.

משה גפני: אז בשביל מה אתם צריכים אישור שלנו?

משה גפני: אם זה נכון שמשרד האוצר משתמש בכסף מבלי שיש אישור של ועדת הכספים – ושלום על ישראל.

משה גפני: אז אני לא יודע, מישהו יודע לענות על השאלה הזו?

משה גפני: אם זה נכון שמשרד הביטחון משתמש בכסף, מבלי שיש אישור של ועדת הכספים, אז אנחנו נראים מדינה של עולם שלישי, כל אחד עושה מה שהוא רוצה.

חיים אורון: יש פה, גם בבקשה של היום – הורדה של אלף שקל "סופת חול".

חיים אורון: אני רוצה לדעת – מי משחק עם האלף שקל האלה?

יאיר אידר: אני מצטער, אני לא מתעסק עם זה, אני אנסה להשיג את הרפרנט של הביטחון.

משה גפני: בסדר, תבקש שהוא יבוא, אנחנו נחזור לבקשה של הביטחון.

משה גפני: חשוב לנו לדעת.

משה גפני: מספר פניה 420 – לגבי האלף שקל.

יאיר אידר: הפניה נועדה לבצע ויסותים פנימיים בתקציב פיקוד העורף לשם מימון בלבד.

יאיר אידר: זה תלוי בקצב החשבוניות שמגיעות.

חיים אורון: באלף שקל אנחנו מבינים – אלף שקל מתוך 80 מיליון.

חיים אורון: 79 מיליון.

חיים אורון: לא נצביע בלי להבין.

משה גפני: מה זה האלף שקל, קופה קטנה?

יאיר אידר: הפניה נועדה בסך הכל לבצע ויסותים פנימיים בתקציב פיקוד העורף.

יאיר אידר: זה למימון בלבד, זה תלוי בקצב החשבוניות, נותרה שם יתרה.

יאיר אידר: אין פה כסף – יש עניין של חשבוניות שהיגיעו יותר מהר.

יאיר אידר: הפניה נועדה למימון בלבד, זה לא שהם - -

משה גפני: למה הכסף הזה?

משה גפני: למה הפניה?

יאיר אידר: אין פה למה.

יאיר אידר: יש פשוט חשבוניות שהגיעו יותר מוקדם – אז מעבירים את הכסף אליהם - -

שלי יחימוביץ': "מרכיבי ביטחון" – אתה לא רואה?

משה גפני: מי בעד?

משה גפני: מי נגד?

משה גפני: הפניה אושרה.

משה גפני: אני מבקש שהרפרנט של הביטחון יבוא.

משה גפני: הסיפור הזה הופך להיות נושא עקרוני.

משה גפני: אם זה נכון.

משה גפני: מספר פניה 437-438 משרד החוץ.

אורי גבע: הפניה הזו נועדה לתגבר את משרד החוץ בעקבות השינויים שחלו בשער החליפין בשנת 2009 - יש לנו דרך מנגנון פיצוי למשרד החוץ שמחייבים את סעיפי הקניות וסעיפי השכר בחו"ל.

משה גפני: טוב שיש לכם סעיף של הסכמים קואליציוניים.

משה גפני: שוב מורידים את זה מהסעיף הזה.

משה גפני: מי בעד אישור הפניות?

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

אמנון כהן: אני מבקש רביזיה על ההעברה הזו.

אורי גבע: אני רוצה לומר שהכסף הזה נועד לתשלום שכר של שליחים בחו"ל.

אורי גבע: זה בסופו של דבר שכר, ברוב הפניה.

חיים אורון: אם אפשר – אני רוצה להצביע נגד.

חיים אורון: אני לא רוצה להיות כדור משחק בידי המשחקים של - - אם זה פעם קורה או פעמיים – אני מבין.

חיים אורון: אם זה הפך לשיטה - -

אמנון כהן: איפה השיטה?

חיים אורון: כשאני רוצה להזמין פקיד לדבר אתו אני לא תופס אותו במיליארד שקל.

חיים אורון: אבל זה היתרון של הקואליציה.

חיים אורון: בסדר.

חיים אורון: אבל אם זה שיטה, אני רוצה להצביע נגד, זה הכל.

חיים אורון: הצבעתי בעד כי חשבתי שאפשר להעביר את זה.

משה גפני: אני לא אאפשר רביזיות באופן שיטתי –

חיים אורון: גם אני רוצה.

אמנון כהן: זכותך, ואנחנו נכבד את זה.

משה גפני: אתה מדבר בשמי?

משה גפני: הפניה אושרה ויש בקשה לרביזיה.

משה גפני: נראה במהלך הישיבה.

משה גפני: פניות 440, 441.

משה גפני: משרד התקשורת.

אורן משה: הפניה היא לצורך הסטות פנימיות לבקשת המשרד, סגירה של גירעונות בסעיפים מסוימים וניצול של עודף בסעיפים אחרים, של 600 אלפי שקלים לפעולות שיפוץ ותחזוקה במבנה של המשרד בתל אביב.

משה גפני: יש שאלות?

משה גפני: מי בעד אישור הפניות?

משה גפני: תודה, הפניות אושרו.

משה גפני: אנו עוברים לפניה 442 תמ"ת.

דוד שטיינמיץ: מדובר פה בשינויים פנימיים בתקציב המדען הראשי.

דוד שטיינמיץ: מדי שנה, לקראת סוף שנה, אנחנו לוקחים את כל היתרות התקציביות שנשארו לנו כתוצאה מהסכמי סחר שאנחנו עושים עם כל מיני גופים שהם מוטי דולר, ואז, יתרות תקציביות שנשארות לנו – אנחנו לוקחים אותן לטובת המו"פ הגנרי, לטובת הסעיף הראשי של הקרן למו"פ הגנרי.

דוד שטיינמיץ: אז יש שם העברה של 9 מיליון שקל לנושא הזה של המו"פ הגנרי.

משה גפני: לישיבה הבאה שתהיה העברה למדען הראשי אני אבקש שהמדען הראשי יבוא לכאן, לוועדה.

משה גפני: אני רוצה הסבר.

עמי צדיק: אבל הם מורידים ממסלול תעסוקה, הם אומרים.

דוד שטיינמיץ: לא, זה לא ממסלול תעסוק', זה מעתודה למסלול תעסוקה.

דוד שטיינמיץ: מדובר פה במזומנים מהעתודה לטובת מענקים לצפון, מענקים למפעלים בצפון – 4 מיליון כנגד 4 מיליון.

דוד שטיינמיץ: הולכת להיות עוד העברה של 200 מיליון שקל למדען הראשי, המדען הראשי בכבודו יגיע לכאן.

משה גפני: לא היום.

משה גפני: הבקשה שלי – בפניה הבאה שתהיה לגבי המדען הראשי, אני מבקש שהמדען הראשי יבוא לוועדה ויסביר את המדיניות שלו, יסביר מה הוא עשה, ושיבוא עם נתונים – למי הוא סייע, למי לא.

משה גפני: בלי זה לא נדון בפניה נוספת.

משה גפני: מי בעד אישור הפניה?

משה גפני: מי נגד?

משה גפני: אין.

משה גפני: מי נמנע?

משה גפני: – אין.

משה גפני: הפניה אושרה.

משה גפני: היגיע הרפרנט של הביטחון.

משה גפני: היתה כאן העברה של 3 מיליארד שקל לתקציב הביטחון שעברה על חודו של קול.

משה גפני: הוגשה בקשה לרביזיה על ידי מספר חברי ועדה.

משה גפני: אני הבנתי שהפניה הזו היא דחופה, ולכן גם הצבעתי בעד.

משה גפני: אבל הוגשה בקשה לרביזיה, ואני ציפיתי שמישהו במערכת הביטחון או מישהו שקשור לתקציבים של מערכת הביטחון ידבר עם חברי הכנסת האלה, לבקש להסיר את הרביזיה.

משה גפני: עד לרגע זה לא נעשה דבר.

משה גפני: די הפליא אותי כי אמרו לי שזה דחוף, ולכן רצתי עם העניין.

משה גפני: פתאום אומרים לי שמערכת הביטחון פשוט משתמשת בכסף הזה כשהפניה עוד לא אושרה בוועדת הכספים, בגלל הרביזיה.

משה גפני: אז אם זה נכון – נצטרך לעשות שידוד מערכות.

משה גפני: יכול להיות שאני אפנה ליושב ראש הכנסת, יכול להיות שאני אפנה ליועצת המשפטית.

משה גפני: אני לא יודע בדיוק.

משה גפני: אם מערכת הביטחון הולכת לפעול כגוף אוטונומי מבחינה תקציבית והם עושים בניגוד לכל החוקים ולכל הכללים.

אורי אריאל: זה לא בניגוד לחוק.

אורי אריאל: זה לפי החוק.

אורי אריאל: הם ממירים מטבע זר - - -

משה גפני: תן לי להיות תמים, בסדר?

משה גפני: אם הדברים אכן נכונים, המשמעות של העניין – אין ערך לאישור שלנו על התקציבים של מערכת הביטחון.

משה גפני: בלאו הכי עושים מה שרוצים.

משה גפני: אני לא מכיר את מה שמכיר חבר הכנסת אריאל ואת מה שמכיר חבר הכנסת אורון.

משה גפני: אני אפנה ליושב ראש הכנסת ואני אגיד לו שאין אפשרות במערכת הזו לאשר או לדחות או לעכב או לעשות משהו עם תקציב מערכת הביטחון, משום שבלאו הכי הם עושים מה שהם רוצים.

משה גפני: אם זה נכון – מבחינתי זו שבירת כלים.

משה גפני: אני תמכתי בהעברה הזו, ואני חושב שצריך להעביר אותה למערכת הביטחון, לי אין ספקות בעניין הזה, עם כל הביקורת ועם כל הבעיות.

משה גפני: אבל אם זו שבירת כלים- כל אחד יודע לשבור כלים.

יאיר פינס: צריך להסתכל על זה מנקודת מבט תכנונית ומנקודת מבט מימונית.

יאיר פינס: מבחינת מבט תכנונית משרד הביטחון לוקח בחשבון שיש לו עוד 3 מיליארד שקל השנה כדי לבצע.

יאיר פינס: הכסף עוד לא הגיע, אבל הוא מתכנן על הכסף ויש לו בצינור חשבוניות שהוא יודע שברגע שהכסף הגיע הוא ישלם אותם לקראת השנה.

יאיר פינס: מה קורה, מבחינה מימונית, אם הוועדה לא תאשר את ה- 3 מיליארד?

יאיר פינס: – למשרד הביטחון יש כספי המרות – 700 מיליון דולר שטרם הומרו.

יאיר פינס: החשב הכללי, אם ה- 3 מיליארד שקל האלה לא יגיעו עד סוף השנה, ימיר את הכסף.

יאיר פינס: זאת אומרת, מבחינת - -

אורי אריאל: אני מסכים עם היושב ראש – יש כאן זלזול.

אורי אריאל: זה להיות נבל ברשות התורה.

אורי אריאל: אף אחד לא נבל, אבל זה לעשות מעשה נבלה.

אורי אריאל: אין פה עבירה על החוק, אבל זה לעשות מעשה נבלה.

אורי אריאל: כי אתה צודק, אין טעם לדיון פה.

אורי אריאל: אתה חושב שלקחו 5 מיליון ממערכת הביטחון היא איכשהו מסתדרת – קיצצה.

אורי אריאל: 3 מיליארד – היא תמיר את המטבע זר, שבחוק התקציב אין עליו פיקוח.

אורי אריאל: לפני שלושה שבועות עלה החוק שלי, על העניין הזה בדיוק – שיהיה פיקוח, כמו על שקלים, לא יותר.

אורי אריאל: שר האוצר התנגד.

אורי אריאל: אתם, האוצר, שמדברים כל כך הרבה על הצורך לטפל במערכת הביטחון, על שקיפות – כשמגיע חוק שעושה סדר הכי פשוט, והנה הדוגמה – הנה ממש הדוגמה על מיליון דולר שזזים מצד לצד ואף אחד לא אחראי.

אורי אריאל: אני מציע, אם יושב ראש הוועדה מסכים, לעשות פה צוות מאד קטן שיגיש עוד פעם את החוק ויעשה עוד כמה דברים כדי להכניס את זה למסלול החיובי, וזה ייתן את מינימום הפתרון.

אורי אריאל: כידוע, משרד הביטחון יכול להעביר, בהוראת מנכ"ל, מרג לרגע, 100 מיליון שקל מצד לצד, וזה חוקי.

אורי אריאל: הוא צריך לדווח מדי שלושה חודשים לוועדה.

אורי אריאל: אז אתה תשמע דיווח שהוא עשה את זה.

אורי אריאל: הוא יכול לעשות את זה 8 פעמים בשעה.

משה גפני: לא הבנתי.

משה גפני: המשמעות של העניין – נניח שהוועדה מקבלת החלטה שהיא דוחה את הפניה.

משה גפני: לא רביזיה, אלא דחייה - היא לא תביא את הכסף הזה למערכת הביטחון.

אורי אריאל: אז יחסר לו הכסף בהמשך.

אורי אריאל: בינתיים הוא לא מדבר אתך ולא אתי, כי בינתיים הוא חי טוב- יש לו 700 מיליון דולר פה, והוא יכול לעשות עם זה - -

משה גפני: אבל לא יחסר לו 3 מיליארד שקל בקציב?

אורי אריאל: יחסר לו, בהמשך.

אורי אריאל: הוא דוחה את הבעיה, הוא מגלגל.

אורי אריאל: עכשיו האוצר עוצם את עיניו, כאילו הוא לא יודע, הוא לא אומר לך, הוא אומר לי, והמערכת שקטה.

אורי אריאל: נהדר- 3 מיליארד שקל זה דבר פשוט.

משה גפני: אתה יכול להביא לי את החוק שלך?

אורי אריאל: כן.

אורי אריאל: עוד רבע שעה הוא אצלך.

משה גפני: אני מבקש מיאיר פינס – תאמר את מה שעלה כאן.

משה גפני: זה דבר שהוא בלתי מתקבל על הדעת.

משה גפני: אפילו לא טורחים לדבר עם חברי הוועדה, לשאול אותם.

אורי אריאל: מי לא טורח?

משה גפני: משרד הביטחון – מישהו מהם דיבר אתך?

אורי אריאל: סלח לי.

אורי אריאל: משרד האוצר לא טורח.

משה גפני: זה לא פלא, את משרד האוצר אני מבין.

משה גפני: זה לא משרד האוצר, זה משרד הביטחון.

אורי אריאל: משרד האוצר יש לו אחריות פיקוח.

משה גפני: לא, לא.

משה גפני: במקרה הזה אתה טועה.

אורי אריאל: זה רק משרד הביטחון.

משה גפני: במקרה הזה – זה לא משרד האוצר.

משה גפני: 3 מיליארד שקל של משרד הביטחון לא מעניינים את האוצר.

אורי אריאל: אני מקבל.

אמנון כהן: יש לי שאלה כללית לאוצר- רציתי לשאול שאלה מבחינה זו שאנחנו דנים כרגע בתקציב דו שנתי.

אמנון כהן: בדרך כלל בדצמבר, בתאריכים האלה, המחשבים היו ננעלים עוד יום יומיים.

אמנון כהן: האם בגלל שזה תקציב דו שנתי זה לא יינעל השנה?

אמנון כהן: או שזה ממשיך הלאה?

אמנון כהן: או בכל מקרה זה ננעל – תקציב 2009 ואז, תקציב 2010 חדש?

קריאות: אין שינוי, זה כמו בכל סוף שנה.

אמנון כהן: אז זה ננעל עוד כמה זמן?

אמנון כהן: מתי תאריך הנעילה?

אמנון כהן: מתי התאריך נעילה שאתם, מאותו יום, כבר לא עושים שום העברה?

משה גפני: אין דבר כזה.

פניה קירשנבאום: אני שאלתי את רביב סובל, והוא אמר לי שלא נועלים את המחשבים.

פניה קירשנבאום: אז שאגף התקציבים יגידו פעם אחת אם יש או אין דבר כזה.

משה גפני: 444, 445.

משה גפני: שתי פניות.

אורי גבע: מדובר בתגבור של תקציב המדפיס הממשלתי ב- 41 מיליון שקל ו -54 מיליון שקל בהרשאה להתחייב.

אורי גבע: הפניה הזו בוצעה במתכונת דומה בתקציב ההמשכי, רק שלא היה 41 במזומן אלא 33, וזה להנפקת הדרכון החדש בהתאם לשינוי המבני שאנחנו עושים במדפיס הממשלתי.

אורי גבע: הוא הזמין לכך ציוד.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: – אין.

משה גפני: הפניות אושרו.

משה גפני: מספר פניה -452, 453.

משה גפני: המשרד לפיתוח הנגב והגליל.

אורי גבע: מדובר בהעברה של 5 מיליוני שקלים מהמשרד לפיתוח הנגב והגליל.

אורי גבע: זה עובר למשרד החקלאות לתקצוב מרכזי מו"פ פריפריאליים, בהתאם להחלטת ממשלה משנת 2006.

אורי אריאל: לאיפה?

אורי אריאל: לאיזה מרכזי מו"פ?

אורי גבע: מרכזי מו"פ בפריפריה – זה מחולק לגליל עליון וגולן, בבית שאן, בבקעת הירדן, מועצה אזורית אשכול, ברמת הנגב ובערבה התיכונה.

אורי גבע: הסכומים שמקצה הנגב והגליל פה- הלכו לפי קריטריונים שזה יילך רק למו"פים בנגב ובגליל בלבד.

משה גפני: מי בעד אישור הפניה – הפניות?

משה גפני: הפניות אושרו.

משה גפני: מספר פניה 458 – גמלאות.

עופר אוברלנדר: הפניה נועדה לבצע התאמות בסעיף הגמלאות שמשלמת המדינה- גמלאות הפנסיה התקציבית בהתאם לביצוע בפועל, בהתאם לפורשים בפועל, וכו'.

משה גפני: מי בעד אישור הפניה?

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: הפניה אושרה.

משה גפני: פניה 462, משרד הבריאות.

יאיר זילברשטיין: מדובר פה על תקצוב של 552 מיליון ₪ לבתי החולים הפסיכיאטריים הממשלתיים, כשהמקור הוא, בעצם, מהרזרבות של המשרד.

יאיר זילברשטיין: כולם מועברים לבתי החולים הפסיכיאטריים.

משה גפני: כן, אמר לי סגן השר.

משה גפני: מי בעד?

משה גפני: מי נגד?

משה גפני: הפניה אושרה.

משה גפני: אנו עוברים לפניות 465 – 468.

אורי גבע: הפניה הזו נועדה לבצע תיקון בנוגע להעברת העודפים המחויבים משנת 2008 לשנת 2009- עודפים שבגלל תקלה טכנית במחשב לא נרשמו כמחויבים ועל כן לא הועברו למשרד.

אורי גבע: אז אנחנו מתקנים את הטעות הזו ומעבירים את הכסף למשרד.

אורי גבע: לסעיף הפיתוח של משרד האוצר.

משה גפני: מה יש בסעיף הפיתוח?

אורי גבע: כל נושא המחשוב, בינוי - -

קריאות: - -

משה גפני: למה לא מעבירים את הכסף של המתנ"סים, שהיה סיכום?

קריאות: - - -

שירה גרינברג: העברנו את כל הרשימה שהיתה עד שהועברה אלי רשימה חדשה אתמול.

קריאה: מה ברשימה החדשה?

שירה גרינברג: יש גם מתנ"סים.

שירה גרינברג: אבל בכל מקרה, הרשימה החדשה - -

קריאות: - -

משה גפני: אני מכיר את זה.

משה גפני: הוא מעורב אבל הוא צודק.

משה גפני: היה סיכום שיעבירו את הכסף למתנ"סים.

חיים אורון: אתם מדברים על משהו שהוא לא ברשימה הזו.

משה גפני: מי בעד הפניות, מ- 465 עד 468, ירים את ידו.

משה גפני: מי נגד?

משה גפני: תודה, הפניות אושרו.

אורי אריאל: רביזיה, אני מבקש שאם תואילו לתת לנו תשובה.

אורי אריאל: אחרי שהממונה על התקציבים הבטיח תוך זמן קצר להעביר את הניירות האלה לדפי מחשב, שאתם עסוקים - - אני מבקש תשובה מתי זה יהיה.

משה גפני: אני לא מסכים.

אורי אריאל: למה אתה לא מסכים?

אורי אריאל: ואם ידונו על זה ביום שני הקרוב?

אורי אריאל: תעשה מה שאתה מבין.

משה גפני: אי אפשר להפוך את הוועדה לבית משוגעים.

משה גפני: אתמול ממש נעלבתי בשביל כולם.

משה גפני: אתה רוצה רביזיה על דבר משמעותי?

משה גפני: – בסדר, אני אתן לך אפילו חודש, אבל על הדבר הזה של לקבל מהם תשובה – יהיו לך רביזיות על דברים חשובים.

משה גפני: אני לא מסכים גם לעניין הזה של חבר הכנסת אמנון כהן.

אורי אריאל: תצביע.

משה גפני: מי בעד הרביזיה?

משה גפני: מי נגד?

משה גפני: הרביזיה לא התקבלה.

משה גפני: אנו עוברים לפניות 472, 474.

אורי גבע: זה משרד המשפטים.

משה גפני: דרך אגב- לאורי אריאל, אני חושב להביא את הרביזיה שלך על הביטחון – להצביע בעד הרביזיה ולהפיל את התקציב.

משה גפני: זה עובר לי בראש.

משה גפני: כאן יש סיפור.

אורי גבע: פניה לתגבור תקציב משרד המשפטים בסך של כ – 7 מיליון שקל אבל בתוך כך אנחנו מעבירים 12 מיליוני שקלים לתקציב הנהלת בתי המשפט - - ההנהלה נמצאת בקשיים.

אורי גבע: אנחנו מבצעים שיפוצים בבנייני משרד המשפטים בסך 5.5 מיליון, אנחנו מעבירים מיליון שקל להגנה משפטית בחו"ל בהמשך לוועדת השרים לנושא הטרור שהתקיימה בחודש שעבר, אנחנו מעבירים מיליון וחצי להעסקת רואי חשבון לבדיקת רכוש נכסי שואה, בשיתוף האפוטרופוס הכללי, השיערוך.

אורי גבע: אנחנו בתוך כך גם מתגברים בערך 49 מיליון שקלים בתקציב ההוצאה המותנית בהכנסה שזה מורכב מ – 10 מיליון ₪, החזר כספים מחברת "נס", פרויקט שלא בוצע, אז רשמנו את זה כהכנסה מיועדת, ואנחנו מתגברים 40 מיליון ₪ שעיקרם תגבור רשות התאגידים בסך 30 מיליון ₪.

אורי גבע: הסיבה שאנחנו עושים את זה- כדי שנוכל לבצע הסתה ולתגבר את האפוטרופוס הכללי ב – 41 מיליוני שקלים ליישום החוק החוק להשבת נכסים של נספי שואה, בהתאם לשיערוך שנעשה.

עמי צדיק: זה קשור לחברה להשבת נכסים?

אורי גבע: כן, כן.

משה גפני: מי בעד אישור הפניות?

משה גפני: אין מתנגדים, אין נמנעים, הפניות אושרו.

משה גפני: מספר פניה 473 מנהל מקרקעי ישראל.

עופר אוברלנדר: הפניה נועדה להמיר 90 משרות למשרות בשיא כוח אדם.

עופר אוברלנדר: בתקציב יש שני סוגי משרות- עבודה בלתי צמיתה ובקביעות.

עופר אוברלנדר: זה בסופו של דבר מה שעובדים עליו זה לתקן את המבנה הארגוני של המשרד - ולתת קביעות.

משה גפני: כמה מתוכם חרדים?

עופר אוברלנדר: אני יכול לבדוק ולחזור אליך.

משה גפני: 473- מי בעד אישור הפניה?

משה גפני: מי נגד?

משה גפני: מי נמנע?

משה גפני: תודה, הפניה אושרה.

משה גפני: אני עובר לפניה מספר 475 – חברי ממשלה.

אורי גבע: אנחנו מתגברים את תקציב האבטחה של שרי הממשלה בהתאם לביצוע בפועל.

משה גפני: לא משתנה המדיניות.

אורי גבע: הדרישות באות מהשב"כ.

משה גפני: לא יהיה שינוי בדרישות?

משה גפני: זו רק העברה תקציבית, שלא משנה מדיניות באבטחה?

אורי גבע: אין שינוי.

משה גפני: מי בעד אישור?

חיים אורון: אבל בדף השני אין שום דבר.

אורי גבע: אני לא יודע למה לא הועברה לכם - -

משה גפני: אז אי אפשר לאשר – תעבירו את זה מסודר.

משה גפני: אנו עוברים לפניות מספר 477, 491.

אורי גבע: אנחנו עושים שינויים פנימיים בתקציב משרד האוצר- מתגברים את רשות המסים כחלק מהקמת היחידה למלחמה בפשיעה מאורגנת, ואנחנו מרחיבים את המוקד הטלפוני של רשות המסים, זה פרויקט שאנחנו מאד תומכים בו לשיפור שרות שם.

אורי גבע: בנוסף – אנחנו מטמיעים עכשיו את הרפורמה בחשבונאות הממשלתית שזה בעצם הגשת דו"חות כספיים על ידי שרי ממשלה להגברת השותפות.

אורי גבע: אנחנו מתגברים שם סך של בערך 4 מיליון שקל.

אורי גבע: אנחנו מעסיקים יועץ לענייני אקטואריה באגף התקציבים ואנחנו מעבירים סגני חשב מהמשרדים השונים לחשב הכללי, בהתאם לשינוי המבני שעושים עכשיו.

אמנון כהן: אדוני היושב ראש, יש פה יועצים, אקטוארים, בדתות לא אישרנו להם – אז גם פה לא נאשר.

משה גפני: מה זה סגני חשב מהמכון הביולוגי?

אורי גבע: כל סגני החשב בחשב הכללי עוברים להיות בעצם תחת החשב הכללי באופן מבני.

אורי גבע: זה שינוי מבני.

אורי גבע: תפקידם לא משתנה, אבל מבחינה מנהלית הם עוברים להיות תחת החשב הכללי.

משה גפני: מי בעד הפניות, ירים את ידו?

יצחק וקנין: אני מבקש רביזיה.

משה גפני: מי נגד?

משה גפני: מי נמנע?

משה גפני: תודה, הפניות אושרו.

משה גפני: אנו עוברים לפניה מספר 482 – אתם מתכוונים להוריד את הרביזיה היום?

יצחק וקנין: כל מה שהוא כוח אדם אני מבקש רביזיה.

משה גפני: אני אצביע על זה, אבל מצדי שהפניה תיפול.

משה גפני: יש כוח אדם ויש כוח אדם.

קריאות: - -

יצחק וקנין: הוא תוקע העברה של משרד הדתות כבר שלושה שבועות, כוח אדם, חודש וחצי כבר, ואנחנו יושבים כאן כמו מטומטמים.

משה גפני: אנחנו עוברים לפניה מספר 482.

חיים אורון: אני מרגיש כמו דחליל, שכל פעם באה הציפור ומחרבנת לו על הראש.

קריאות: - - פאינה קירשנבאום; אני יושבת פה ולא פעם ראשונה, אבל היום אני באמת מרגישה שהגיעו מים עד נפש.

קריאות: מביאים פה סעיפים שאנחנו ממש לא מבינים לאן הולך הכסף.

קריאות: אם אנחנו חותמת גומי ואנחנו מאשרים – אז חבל על כל דקה, בואו נלך עכשיו.

חיים אורון: אל"ף- אני חושבת שאני מבין.

חיים אורון: בי"ת - בסוף שנה כאשר בא משרד ועושה העברות בתוך התקציב שלו, בסעיפים שאף אחד מהם לא מפריע לי, אני מאשר אותם.

פניה קירשנבאום: אני לא מסכימה, ואני אסביר לך למה אני לא מסכימה.

חיים אורון: תכף יש סעיף שאני לא מסכים, אז אני אצביע נגד.

חיים אורון: אבל לא כי אני לא מבין.

חיים אורון: אני מבין שבסוף שנה לא ביצעו פה – כן ביצעו פה – זה בתוך התקציב.

חיים אורון: אגב, אם היינו מדינה מתוקנת, כל הסעיפים האלה היו בסעיף אחד, שבכלל לא היה בא לפה.

חיים אורון: כל החכמה ששולטים בתקציב - - - הדברים הגדולים לא באים לפה.

חיים אורון: הוא מנענע בראשו והוא יודע למה.

פניה קירשנבאום: אני אגיד לך מה אני רואה.

פניה קירשנבאום: קודם כל, מי שמנהל את המדינה הזו, אני כבר הבנתי שזה האוצר.

פניה קירשנבאום: במשרד שהם רוצים – הם מאשרים העברה מתקציב לתקציב.

פניה קירשנבאום: במשרד שהם לא רוצים הם לא נותנים להעביר מתקציב לתקציב.

יצחק וקנין: העברות של כוח אדם, בכלל – אל תביאו.

יצחק וקנין: זה חודש וחצי כבר תקוע, תקוע פה, אצלו.

יצחק וקנין: זה לא אתם אשמים.

משה גפני: פניה 482 – תמ"ת.

משה גפני: הלאה.

משה גפני: 484-485.

משה גפני: גם תמ"ת.

דוד שטיינמיץ: מדובר ב- 6 וחצי משרות לבני המיעוטים.

דוד שטיינמיץ: כפי שידוע, מדיניות הממשלה זה שאחוז מסוים מסך התקנים הממשלה מקצה אותם לבני המיעוטים כאשר בפועל אנחנו צריכים להעסיק אותם ורק אחר כך, כשזה עובר את הנציבות, זה בא לתקצוב של ועדת הכספים.

דוד שטיינמיץ: אלה משרות שאנחנו מתקצבים אותם כבר מ – 2008 ורק עכשיו הם באו לידי התקצוב שלהם.

משה גפני: מי בעד?

משה גפני: מי נגד?

משה גפני: מי נמנע?

משה גפני: – אין.

אורי אריאל: 2 נגד.

אורי אריאל: ההצעה נפלה.

משה גפני: 4 בעד, 2 נגד.

משה גפני: מי נמנע?

משה גפני: תודה, הפניה אושרה.

יצחק וקנין: רביזיה.

משה גפני: 486, 487.

מיכל שנהר: אני רכזת הגנת הסביבה באגף התקציבים.

מיכל שנהר: הפניה הזו נועדה להעביר תקציב לרשות הטבע והגנים ל – 3 נושאים: רשות הטבע והגנים נפגעה מאד מהירידה בתיירות הנכנסת בעקבות המשבר הכלכלי.

מיכל שנהר: אנחנו מעבירים להם שיפוי בגין אבדן הכנסות.

מיכל שנהר: יש כאן סיורים לתלמידים לפי הסכם קואליציוני עם הבית היהודי ותגבור מערך האכיפה ברשות - -

אמנון כהן: מה זה התגבור?

מיכל שנהר: הרשות יצאה עכשיו במבצע אכיפה גם בחופים וגם - -

אמנון כהן: מגייסים עובדים חדשים?

מיכל שנהר: לא.

אמנון כהן: אז מה זה "תגבור"?

מיכל שנהר: זה תגבור הציוד של הפקחים, הוספת שעות לפקחים.

מיכל שנהר: אנחנו גם נותנים להם תקציב למניעת עבירות.

מיכל שנהר: למשל – להצבת בולדרים בכניסה לחופים כדי למנוע עבירה של מעבר רכבים.

חיים אורון: אני רוצה להצביע בעד אבל בתנאי שההורים של התלמידים יודיעו שהם הצביעו לבית היהודי, כי כתוב פה: "על פי הסכם קואליציוני".

חיים אורון: זאת אומרת, נותנים טיולים על פי הסכם קואליציוני.

חיים אורון: אז

אורי אריאל: אני תומך, זה בניגוד לחוק.

חיים אורון: טיולים לילדים לפי קואליציה?

חיים אורון: ועוד כותבים לכם את זה פה, לנקר לכם את העיניים.

חיים אורון: הם עושים את זה בתענוג.

משה גפני: כמה כסף זה מסיעת "הבית היהודי"?

מיכל שנהר: 100 אלף שקלים.

חיים אורון: 100 אלף שקלים?

חיים אורון: זה מה שהוסיפו לחברה להגנת הטבע?

משה גפני: מי בעד הפניות?

משה גפני: מי נגד?

משה גפני: – 1.

משה גפני: מי נמנע?

משה גפני: הפניות אושרו.

חיים אורון: רביזיה.

משה גפני: תוריד את הרביזיה.

משה גפני: אתה צריך להבין חבר הכנסת וקנין מרוגז, בצדק.

משה גפני: הוא מרוגז עלי בצדק.

יצחק וקנין: וגם על השר שלי אני מרוגז.

יצחק וקנין: נמאס לי.

יצחק וקנין: אני מקבל כל ערב אס אמ אסים.

משה גפני: הוא צודק, תאמין לי הוא צודק.

משה גפני: היתה המלצה של חבר הכנסת אורון לכתוב על הטיולים האלה שזה - - סיעת "הבית היהודי".

מיכל שנהר: הפניה נועדה להעברה תקציבית מהמשרד להגנת הסביבה מרשות הטבע והגנים לתקצוב של נושאים משותפים –יחידת ניטור שמנטרת אחרי זיהום בנחלים, גם נושא של יתושים, לתקצוב מוקד המידע ולתקצוב הנושא של שיקום נחלים.

משה גפני: מי בעד הפניות?

משה גפני: תודה, הפניות אושרו.

משה גפני: מספר פניה 492 – הביטוח הלאומי.

דב בארי: הפניה נועדה לעשות שינויים פנימיים בסכום אפס בתקציב המשרד לביטוח לאומי, כדי להתאים ביצוע לתקציב, בין הגמלאות השונות וההשתתפויות השונות של משרד האוצר בתקציב הביטוח הלאומי.

משה גפני: מי בעד הפניה?

משה גפני: מי נגד?

משה גפני: הפניה אושרה.

משה גפני: אנו עוברים לפניה מספר 493 – תחבורה.

מיכה פרלמן: הפניה נועדה לתקצב הרשאה כדי להתאים את מסגרת ההרשאה לביצוע של המזומן בפועל, לבצע העתקת תשתיות במטרופולין תל אביב בפרויקט הרכבת הקלה.

חיים אורון: מה קורה היום עם הרכבת הקלה?

חיים אורון: תקועה או לא תקועה?

מיכה פרלמן: העניין בדיונים, בשלב זה, עם הזכיין.

מיכה פרלמן: היה שימוע בין הזכיין לבין המדינה כדי לראות אם יש טעם להמשיך עם המשא ומתן או אין טעם.

חיים אורון: איפה זה עומד?

מיכה פרלמן: כרגע- בבירורים אחרונים.

חיים אורון: מה המשבר שם, על המימון?

מיכה פרלמן: המשבר זה הסגירה הפיננסית.

מיכה פרלמן: זאת אומרת, הדרישות שהזכיין העלה פעם אחרונה שישבנו, שני הצדדים, היו כאלה שהמדינה לא מוכנה לקבל על עצמה, ומהוות סטייה מאד חמורה מחוזה הזיכיון שהם בעצם זכו בו.

חיים אורון: בגלל עלויות או בגלל מחיר הכסף?

מיכה פרלמן: גם וגם.

מיכה פרלמן: גם עלויות המימון וגם חלוקת הסיכונים שהם רוצים.

קריאה: ה - - הזה, לאן הוא הולך בדיוק?

מיכה פרלמן: למשרד התחבורה.

מיכה פרלמן: הולכים לתקצב את חברת "נתיבי תחבורה עירוניים" במטרופולין תל אביב, הם האמונים בעצם על כל התשתיות של פרויקט הרכבת הקלה בתל אביב.

משה גפני: קיבלת תשובה?

חיים אורון: היו והעניין תקוע בין - - מתחבר מאד עם הדיונים שהיו פה – האם הכסף של מימון הפנסיות צריך לנסוע לדרום אפריקה או רוסיה, או שהוא צריך ללכת לרכבת הקלה במחיר יותר זול.

חיים אורון: הם תקועים עכשיו עם המממן.

מיכה פרלמן: לא רק עם המממן.

חיים אורון: אבל גם עם המממן.

מיכה פרלמן: חלק מכל חוזה ה- BOT.

משה גפני: מי בעד הפניה?

משה גפני: מי נגד?

משה גפני: אין.

משה גפני: מי נמנע?

משה גפני: – אין.

משה גפני: הפניה אושרה.

משה גפני: אנו עוברים ל – 494 – חינוך.

שירה גרינברג: זו פנית סוף שנה של תקציב הפיתוח של משרד החינוך.

שירה גרינברג: היא נועדה להתאים את התקציב לביצוע בפועל ובנוסף מתוקצבים פה 50 מיליון שקלים לפירוק אסבסט במוסדות חינוך, בהרשאה להתחייב, יש כאן הקדמה של 15 מיליון ₪ לבינוי פינות עבודה לרפורמת "אופק חדש", גם בהרשאה להתחייב, יש 2 מיליון ₪ לחיזוק מבנים מפני רעידות אדמה, בהתאם להחלטת הממשלה התחילו להקצות את הכספים לנושא הזה, יש עדכון מפתח עלות עבור 950 כיתות שהוקדמו מ- 2009 ל – 2008 וכעת אנחנו מעדכנים אותם בהתאם לעליה במדד תשומות הבניה.

משה גפני: שאלו אותי לגבי תשתיות היקפיות – אני רואה שמורידים מזה.

שירה גרינברג: לא מורידים פה בתשתיות ההיקפיות.

שירה גרינברג: צריך להבדיל בתשתיות ההיקפיות בין ההרשאה להתחייב לבין המזומנים.

שירה גרינברג: תקציב הפיתוח של משרד החינוך מתאפיין בזה שיש לו עודפים של מזומנים כיוון שהוא נתקל בהרבה בעיות עם הרשויות ועם התהליכים של הבניה, שהוא לא מצליח, בעצם, להוציא את המזומנים על פרויקטים מסוימים כי הפרויקטים לא מתקדמים, ועיקר הבעיות שלו זה בהרשאות להתחייב.

שירה גרינברג: לכן, כשאתה רואה כאן – משרד החינוך אמר לי שיש להם עודפים שם במזומנים, בפיתוח, בתשתיות ההיקפיות, והבעיה שלו זה בהרשאות להתחייב ויש להבדיל בין השניים.

שירה גרינברג: מי בעד הפניה?

שירה גרינברג: מי נגד?

שירה גרינברג: הפניה אושרה.

שירה גרינברג: אנו עוברים לפניה 496 עד 500.

דוד שטיינמיץ: מדובר על תוספות תקציב שקיבלנו במסגרת הסכם החבילה, המשק, בעיקר מתוקצבים פה -פיתוח אזורי תעשיה, בהיקף של 20 מיליון, וכן תקצוב מלאי חירום למוצרים בסיסיים כחלק מהיערכות הממשלה למצב החירום הרפואי, מתוקצב שם, וכן שינויים שכוללים פעולות לקידום תוצרת כחול לבן בארץ.

משה גפני: אתה זוכר את הבקשה שלי על הפניה עם המדען.

משה גפני: שאלות- בבקשה?

משה גפני: מי בעד אישור הפניות?

משה גפני: אין נגד, אין נמנעים - הפניות אושרו.

משה גפני: אנו עוברים לפניות 501 עד 502, 504 עד 505, 507.

יאיר אידר: הפניה נועדה לתגבר את תקציב המשרד לביטחון פנים ב- 193 מיליון שקלים בהתאם לסיכום בין המשרדים כאשר 105 מיליון שקלים מזה הולכים לתגבור תקציב הגמלאות בהתאם לביצוע בפועל, 58 מיליון שקלים הולכים לתגבור תקציב השכר, גם בהתאם לביצוע בפועל, עוד 30 מיליון שקלים הולכים לתגבור תקציב האמרכלות - -

משה גפני: מאיפה הכסף?

יאיר אידר: הכסף מגיע מהרזרבה כללית, מתת ביצוע בתקציב משרד העליה והקליטה.

פניה קירשנבאום: אני רוצה לדבר על זה.

פניה קירשנבאום: אתמול ההעברה הזו היתה, והכסף של משרד הקליטה היה מיועד לתמ"ת.

פניה קירשנבאום: היום זה כבר שינה את הייעוד שלו, הלך לביטחון, אבל ניחא.

פניה קירשנבאום: כשאגף האוצר אומר, או כשאגף התקציבים אומר שזה תת ניצול, אני יכולה להוכיח שבמשך 3 השבועות האחרונים הם מטרפדים את כל ההעברות של משרד הקליטה ולא נותנים להם להעביר את הכסף.

פניה קירשנבאום: לקחת היום כסף ממשרד הקליטה ומחר להגיד שאין ממה לקחת – זה לא הוגן.

פניה קירשנבאום: אני לא מבקשת רביזיה, אני חושבת שפה נדרש שינוי בהעברה.

פניה קירשנבאום: אני מבקשת לא להצביע על זה.

משה גפני: פנתה אלי שרת הקליטה.

משה גפני: היא אמרה שהיא נמצאת בחו"ל, , ויכול להיות שהיא כבר חוזרת היום בערב – היא ביקשה ממני שלפני שאני מאשר את הפניה הזו היא מבקשת להופיע - -

פניה קירשנבאום: - -

משה גפני: בסדר, אני מקבל את הבקשה שלך.

משה גפני: היא ביקשה ממני להופיע בוועדה.

משה גפני: אני מבקש ממנהל הוועדה להביא את הפניה הזו.

משה גפני: אני לא מצביע על זה.

משה גפני: נזמן את השרה לדיון הזה.

משה גפני: קחו את זה בחשבון, השרה תגיע לפה.

פניה קירשנבאום: מעניין, אני פשוט רוצה לציין – בתקציב, בסעיף שהוא מוריד את הכסף הוא גם משלם מהסעיף הזה כסף.

פניה קירשנבאום: או שמביאים לנו העברות שלא ברור למה על כל סעיף צריך להצביע, או שמביאים העברה אחת שכוללת גם הכנסה וגם הוצאה וגם סעיפים מעורבבים.

פניה קירשנבאום: אי אפשר ככה, פשוט.

משה גפני: טוב.

משה גפני: אני לא מצביע.

משה גפני: אני מבקש ממנהל הוועדה, על פי בקשת שרת הקליטה – היא תבוא לדיון הבא, תיערכו לעניין הזה, תדברו אתה.

יאיר אידר: הכסף הולך למשרד לביטחון פנים, בעיקר – תקצוב גמלאות - -

פניה קירשנבאום: מה זה קשור?

פניה קירשנבאום: בגלל זה לא נותנים העברות?

פניה קירשנבאום: בגלל זה עוצרים פרויקטים של משרד הקליטה?

יאיר אידר: לא עוצרים שום פרויקטים.

יאיר אידר: זה נובע מהיקף עליה נמוך מהצפוי.

משה גפני: נקיים על העניין הזה דיון.

משה גפני: אני לא מצביע.

משה גפני: אני מקבל את בקשתך, בסדר, ובעיקר את בקשת השרה שביקשה להופיע כאן.

משה גפני: אנו עוברים לבקשות 503, 506, 511 – תיירות.

קרן שפר: הפניה נועדה להעביר תקציב בגין השתתפויות של משרדי ממשלה שונים במשרד התיירות לפיתוח התשתיות, כאשר החלק הארי של תקציב ההשתתפות שעובר הוא בעצם מהמשרד לפיתוח הנגב והגליל, בתוך זה יש סכום של 14.2 מיליוני ₪ לפיתוח תשתיות תיירות בנגב ובגליל.

משה גפני: יש שאלות?

משה גפני: מי בעד הפניות?

משה גפני: מי נגד- אין, מי נמנע?

משה גפני: – אין.

משה גפני: הפניות אושרו.

יצחק וקנין: אני מושך את הרביזיה.

יצחק וקנין: לתמ"ת ולאוצר.

משה גפני: בסדר, אין רביזיות.

משה גפני: אנו עוברים לפניות 464- 480.

אורי גבע: אני רוצה להבהיר פה – יש פה פניה שעכשיו היגיעה.

אורי גבע: אנחנו קודם דיברנו על פניה לאבטחת שרים שהיא מקור לפניה הזו, היא צריכה לבוא יחד.

אורי גבע: אני לא יודע למה זה הועבר בנפרד.

משה גפני: אז תביאו את זה בשבוע הבא, באופן מסודר.

משה גפני: יש פה עכשיו שלוש הודעות – אני מבקש את הסכמת חברי הוועדה – יש פה הודעות שממתינים 21 יום.

משה גפני: אני מבקש, אם חברי הוועדה מסכימים – יש פה העברות, גם מענקי איזון וגם העברות לרשויות המקומיות - לאשר את זה עכשיו.

משה גפני: אז אני מקריא: מספר 18-121 הודעה.

משה גפני: זו לא העברה.

משה גפני: הודעה על העברה לרשויות המקומיות.

אורי אריאל: לאיזה רשויות זה?

טמיר כהן: זה עודפי תקציב.

אורי אריאל: אני יודע.

אורי אריאל: למה?

אורי אריאל: למה זה מיועד?

משה גפני: אנחנו נביא רפרנט שיסביר את זה.

משה גפני: תודה רבה, הישיבה נעולה.